open-index/open-wikipedia-markdown huggingface dataset:
Kiletransistor

**Kiletransistor** (lühend TFT inglise keele sõnadest *thin-film transistor*) on eritüüpi väljatransistor, täpsemalt isoleeritud paisuga väljatransistor (IGFET ehk MISFET), mida kasutatakse eriti vedelkristallkuvarites, igas pildipunktis kolm transistori.

Niisugune transistor saadakse mitmekihilise kilestruktuurina enamasti klaasi pinnal. Kiletransistor erineb tüüpilisest isoleeritud paisuga väljatransistorist (peale kasutatavate materjalide) eelkõige suurepinnalise paisu (*Gate*) poolest, nii et selle peale mahuvad lätte (*Source*) ja neelu (*Drain*) elektroodid. Need on kontaktis pooljuhiga (amorfse räniga), mida isoleerib paisust dielektrikukiht. Paisumaterjaliks on peamiselt nanotehnoloogiline indiumtsinkoksiid (ITO), mis tagab paisu läbipaistvuse ja väikesed mõõtmed.

Elektroodide vastastikune paigutus võib olla ka joonisel näidatust erinev: suurepinnaline pais võib olla kõige peal (*top-gate*), ka võib amorfse räni kiht (joonisel sinine) ulatuda üle lätte ja neelu. Kiletransistori elektroodide mõõtmed on enamasti kümnetes ja sadades nanomeetrites.

Kiletransistor töötati välja USA firmas RCA Laboratories 1960. aastatel Esimene läbipaistev, tsinkoksiidil põhinev kiletransistor leiutati 2003. aastal.

## Vaata ka
*LCD TFT
*Vedelkristallkuvar

## Välislingid
*  Thin Film Transistor
Pablo Hernández Domínguez

**Pablo Hernández Domínguez** (sündinud 11. aprillil 1985 Castellón de la Planas) on Hispaania jalgpallur, kes mängib ründava poolkaitsjana või äärepoolkaitsjana Hispaania tugevuselt kolmanda liiga klubis Castellón.

Ta alustas klubikarjääri Valencias, mille noortesüsteemiga liitus ta 2003. aastal. Pärast ühte hooaega Hispaania neljandas liigas Ondas, Hispaania esiliigas Cádizis ja Hispaania kõrgliigas Getafes naasis Hernández Valenciasse 2008. aasta juulis. Valencias mängis ta järgmised neli hooaega.

Aastatel 2012–2014 mängis ta Hispaania kõrgliigas Swansea Citys. Seejärel mängis ta veel Katari kõrgliigas Al-Arabis, Araabia Ühendemiraatides Al-Nasr Dubais ja Hispaania kõrgliigas Rayo Vallecanos.

Aastatel 2016–2021 mängis ta Inglismaa klubis Leeds United. Aastatel 2018, 2019 ja 2020 valiti ta Leeds Unitedi aasta mängijaks. Hooajal 2018–19 valiti ta Inglismaa esiliiga hooaja sümboolsesse koosseisu. 2020. aastal aitas ta Leeds Unitedil tõusta Inglismaa kõrgliigasse.

2021. aasta juulis sõlmis ta kolmeaastase lepingu Castellóniga.

Hernández kuulus aastatel 2009–2010 Hispaania jalgpallikoondisse. Ta osales Hispaania koondisega 2009. aasta FIFA konföderatsioonide karikaturniiril, kus ta pääses väljakule vaid alagrupiturniiri viimases mängus Lõuna-Aafrika Vabariigi vastu. Koondisekarjääri ainsa värava lõi ta 18. novembril 2009 sõprusmängus Austria vastu.

## Saavutused
;Getafe
*Copa del Rey: Teine koht 2007–08
;Swansea City
*Football League Cup: 2012–13
;Leeds United
*EFL Championship: 2019–20
Skilpadshek

**Skilpadshek** on asula Lõuna-Aafrika Vabariigis Loodeprovintsis Ngaka Modiri Molema ringkonnas Ramotshere Moiloa vallas. Skilpadshek asub Lõuna-Aafrika Vabariigi ja Botswana piiril, seal on piiripunkt.

Skilpadshek tähendab afrikaani keeles "kilpkonna värav".

Lõuna-Aafrika Vabariigi 2011. aasta rahvaloenduse andmetel oli Skilpadsheki elanikest mustanahalisi aafriklasi 97,34%, valgeid 1,06%, värvilisi 0,53% ja teisi 0,53%. Tsvana keelt pidas emakeeleks 42,01% inimesi, koosa keelt 8,28%, tsonga keelt 8,28%, venda keelt 7,69%, pedi keelt 7,69% ja suulu keelt 5,92%.

## Viited
Trud

**Trud** (vene keeles труд 'töö') võib tähendada järgmist:
*Trud (Bulgaaria ajaleht)
*Trud (Venemaa ajaleht)
*Trud (spordiühing), Nõukogude Liidu ajal tegutsenud spordiühing
323 eKr

**Aasta 323 enne Kristuse sündi** ehk meie ajaarvamist, Vana-Rooma ajaarvamise järgi 431 *[[ab urbe condita]]*.

## Sündmused
*Vana-Rooma konsuliteks olid C. Sulpicius Longus ja Q. Aulius Cerretanus.
* ...

## Sündinud
* ...

## Surnud
*Aleksander Suur
*Diogenes
Tōkyō rahvusvaheline filmifestival

**Tokio rahvusvaheline filmifestival** (inglise keeles **Tokyo International Film Festival**; akronüüm **TIFF**) on Jaapanis Tōkyōs igal aastal toimuv filmifestival. 

Festival kuulub Rahvusvahelise Filmiprodutsentide Liitude Föderatsiooni (FIAPF) otsusega rahvusvaheliselt sertifitseeritud võistlusprogrammiga ehk A-kategooria festivalide hulka.

Festivalist, mida esimest korda peeti 1985. aastal, on saanud Aasia suurim filmifestival. TIFF on ainus Jaapani filmifestival, mis on saanud akrediteeringu FIAPF-ist. 

Festivali peaauhinnaga *Tokyo Grand Prix*, mis antakse parimale filmile, käib kaasas rahasumma 50 000 USA dollarit, mis jagatakse filmi režissööri ja produtsendi vahel võrdses osas. Žürii eriauhinnaga kaasneb 20 000 USA dollariline rahaline autasu. Kategooriaauhindadega kaasnevad tagasihoidlikumad rahalised summad, nii näiteks parim lavastaja saab auhinnarahaks 5000 USA dollarilise summa.

## Viited

## Välislingid
*
*Festivali koduleht (inglise keeles)
Shire

**Shire** võib tähendada järgmist:
*Shire (ettevõte), Suurbritannia meditsiiniettevõte
*Shire jõgi, on piirijõgi Aafrikas
*Maakond (Tolkien), väljamõeldud piirkond J. R. R. Tolkieni teostes; inglise keeles tuntud kui "The Shire".
*...
Sibi (Pakistan)

**Sibi** (Belutši ja urdu keeles سِبی; puštu keeles سيوۍ) ehk **Siwei** on linn Pakistanis Belutšistani provintsis.

Elanikkonna põhiosa moodustavad belutšid. 2015. aastal elas asulas 157 000 inimest.
Kroondal

**Kroondal** on asula Lõuna-Aafrika Vabariigis Loodeprovintsis Bojanala Platinumi ringkonnas.

Kroondal on saanud alguse 1858. aastal rajatud misjonijaamast.

## Viited
Raudoja (perekonnanimi)

**Raudoja** on eesti perekonnanimi.

## Nime kandjaid
*Ahto Raudoja, ühiskonnategelane, setu kultuuri edendaja
*Hilja Raudoja, keemik
*Jaan Raudoja, keemik
*Ärni Raudoja (pseudonüüm)
Haenertsburg

**Haenertsburg** on küla Lõuna-Aafrika Vabariigis Limpopo provintsis Mopani ringkonnas.

Haenertsburg on asutatud 1886. aastal, kui piirkonnas leiti kulda.

Lõuna-Aafrika Vabariigi 2011. aasta rahvaloenduse andmetel oli Haenertsburgi elanikest valgeid 73,40%, mustanahalisi aafriklasi 25,89% ja värvilisi 0,71%. Inglise keelt pidas emakeeleks 52,13% inimesi, afrikaani keelt 23,05%, pedi keelt 16,67%, tsonga keelt 2,84% ja sotho keelt 1,06%.

## Viited
Rauschert (perekonnanimi)

**Rauschert** on perekonnanimi.

## Nime kandjaid
*Chilian Rauschert (1652, Rentweinsdorf, *Unterfranken*  1717, Sangaste), Eesti vaimulik
*Gotthard Friedrich Rauschert (?, Sangaste  1749, Sangaste), Eesti vaimulik
*Stephan Rauschert (1931–1986), saksa botaanik ja mükoloog
Raudauk

**Raudauk** on eesti perekonnanimi.

Perekonnanime Raudauk on pandud Elme mõisavallas Kaarma kihelkonnas Saaremaal. Nimede eestistamisel määrati sellenimelistele isikutele uueks perekonnanimeks Saarela.

2018. aasta 1. jaanuari seisuga oli perekonnanimi Raudauk Eestis 5 mehel ja vähem kui viiel naisel.
Harju-Kabala vasallilinnus

**Harju-Kabala vasallilinnus** (saksa keeles *Kappel*) asub vana haldusjaotuse järgi Harjumaal Rapla kihelkonnas Kabala (Tamme) külas.

## Nimekujud

* 1275–1285 – villam Capell, dorpe Cappele
* 1469 – Kappel
* 1531 – Kabbel
* 1732 – Kawwala

## Asukoht ja paiknemine
Linnus asetses kohas, kus vana Järvakandi–Koikse maantee ületab Vigala jõge. Seal olid ilmselt veskikoht ja kabel. Linnusease jääb umbes 40 m Vigala jõest lõunasse. Hoone on ristkülikukujuline ja ida-läänesuunaline.

## Ajalugu
Juba XIII sajandi II poolel on seal asunud katoliku kabel. Seda on ka ära märgitud ürikus, kui tõmmati looduses Saare-Lääne piiskopkonna ja Taani valduste vaheline piir.

Juba 1305. aastaga seostatakse mõnede ajaloouurijate arvates Kabala mõisat ja sellele nime andnud suguvõsa von Kapell'eid. 1318–1384 olevat see suguvõsa mõisat valitsenud. Ilmselt hakati siiski perekonda kutsuma kabeli asukoha järgi.

XV sajandi algul olevat see kuulunud Vietinghoffidele sarnaselt läheduses asuva Raikküla mõisaga. 

1469. aastast on teadaolevalt esmakordselt kirjutatud Kabala mõisast, mille asutajateks peetakse Soyesid (Zöge). Samal aastal, ning 1472 ja 1474 olevat olnud piiritülid metsa pärast Kabala mõisniku Otto Soie ja Raikküla mõisniku Jürgen Vietinghoffi vahel. 

1508. aastal oli mõis Oddert Polle valduses, 1522 müüdi see Johann Nierothile, kelle omanduses püsis kuni 1617. aastani.

1560. aasta suvel põletasid venelased linnuse maha.

1750–1760 ehitati linnusevaremed tõenäoliselt ümber praeguseks mõisa peahooneks. Nii Jaan Jungi kui ka Matthias Johann Eiseni teatel olevat mõisasüdame näol tegemist "vana kloostriasemega". Veel kord ehitati ümber XIX sajandil.

## Ehitus
Hoone asub Vigala jõe kõrgel lõunakaldal, sellel on paksud paekivimüürid, keldrites on seinanišše, laskeava meenutav keldriaken ja seinas ukse sulgemiseks riivpalgi ava. Linnusemüüre jääb ka künkasse, mis ulatub peahoone põhjaküljelt jõe poole. Kogu hoone all on servjoonvõlvidega keldrid. Kuna hoone on ida-läänesuunaline, siis on võimalik, et koos olidki linnus ja kabel.

## Praegune seisukord
Mõisahoone on katuse all ja kasutusel, ning keskaegsed müürid jälgitavad ja leitavad. Hoones asus kuni hiljutise haldusreformini Raikküla vallavalitsus.

## Viited
Patrick Bamford

**Patrick James Bamford** (sündinud 5. septembril 1993 Granthamis) on Inglismaa jalgpallur, kes mängib Inglismaa kõrgliiga klubis Leeds United. Kuigi ta mängib põhiliselt ründajana, võib ta täita ka ründava poolkaitsja rolli.

Ta alustas klubikarjääri Nottingham Forestis, mille noorteakadeemiaga liitus ta 2001. aastal. Hooajal 2011–12 debüteeris ta klubi põhimeeskonnas. 2012. aasta jaanuaris liitus ta Chelseag, kuid klubi põhimeeskonda ta kordagi ei pääsenud. Aastatel 2012–2017 mängis Bamford laenul Inglismaa 1.–3. liigataseme klubides: aastatel 2012–2013 Milton Keynes Donsiga League One'is, hooajal 2013–14 Derby Countyga ja 2014–15 Middlesbrough'ga esiliigas, hooajal 2015–16 Crystal Palace'i ja Norwich Cityga ning hooajal 	2016–17 Burnleyga kõrgliigas. Hooajal 2014–15 lõi ta Middlesbrough' särgis esiliigas 17 väravat ja valiti sel hooajal kogu liiga parimaks mängijaks.

2017. aasta jaanuaris naasis Bamford Middlesbrough'sse, kuid samal hooajal jäi klubi Premier League'is eelviimaseks ja langes esiliigasse. Middlesbrough's mängis ta ka järgmisel hooajal.

2018. aasta juulis sõlmis ta nelja-aastase lepingu Leeds Unitediga.

## Välislingid
Raudkivi (perekonnanimi)

**Raudkivi** on eesti perekonnanimi.

Perekonnanime Raudkivi (Raudkiwwi) on pandud Paatsalu mõisavallas Hanila kihelkonnas, Illuste ja Pivarootsi mõisavallas Karuse kihelkonnas ja Lihula mõisavallas Lihula kihelkonnas, kõik Läänemaal.

Nimede eestistamisel määrati Raudkivi-nimelistele isikutele uueks perekonnanimeks Tammist (1936. aastal Saulepi vallas). Raudkivi määrati ka uueks perekonnanimeks isikuile, kelle perekonnanimi oli Bochmann, Feldschmid, Feldschmidt, Hanssohn, Kenner, Krüners, Laiman, Laimann, Reichenbach, Reinmann, Schmidt, Schumann, Shults, Stein, Tambaum, Tomasson, Tõnisson ja Uhver.

2018. aasta 1. jaanuari seisuga on perekonnanimi Raudkivi Eestis 67 mehel ja 73 naisel.

## Nime kandjaid
* Arved Raudkivi, tehnikateadlane
* Hilda Raudkivi, raadioajakirjanik
* Kaspar Raudkivi, laulja
* Priit Raudkivi, näitleja
* Priit Raudkivi, ajaloolane
Pump (perekonnanimi)

**Pump** on eesti perekonnanimi.

Perekonnanime Pump on pandud neljas mõisavallas Järva-, Lääne-, Viljandi- ja Virumaal. Nimede eestistamisel määrati sellenimelistele isikutele uueks perekonnanimeks Palumäe (1936. aastal Rägavere vallas). 1. jaanuaril 2018 sellise perekonnanimega inimesi Eestis ei ela või on neid vähem kui 5.
Pump (täpsustus)

***[[Pump]]** on millegi imemisel ja/või surumisel põhinev seade
***[[Pump (tähtkuju)|Pump]]** on lõunataeva tähtkuju
***[[Pump (perekonnanimi)|Pump]]** on eesti perekonnanimi
Randlane (perekonnanimi)

**Randlane** on eesti perekonnanimi.

Nimede eestistamisel määrati Randlane uueks perekonnanimeks isikutele, kelle perekonnanimi oli Bauman ja Sakkius.

2018. aasta 1. jaanuari seisuga on perekonnanimi Randlane Eestis 6 mehel ja 9 naisel.

## Nime kandjaid
* Rein Randlane, karateka
* Tiina Randlane, lihhenoloog
Kapsas (perekonnanimi)

**Kapsas** on eesti perekonnanimi.

Perekonnanime Kapsas on pandud Sürgavere mõisavallas Suure-Jaani kihelkonnas Viljandimaal ja Porkuni mõisavallas Väike-Maarja kihelkonnas Virumaal. Hiljem on võtnud sellenimelised isikud uueks perekonnanimeks Kase ja Kaselt. 

1. jaanuaril 2018 sellise perekonnanimega inimesi Eestis ei ela või on neid vähem kui 5.
Kunn

**Kunn** on eesti perekonnanimi.

Perekonnanime Kunn (Kun) on pandud neljas mõisavallas Tartu-, Viru- ja Võrumaal.

Nimede eestistamisel määrati sellenimelistele isikutele uueks perekonnanimeks Arula (1935. aastal Tartus).

2018. aasta 1. jaanuari seisuga oli perekonnanimi Kunn Eestis 5 mehel ja 7 naisel. 2020. aasta 1. jaanuari seisuga oli perekonnanimi Kunn alla viiel mehel ja 7 naisel.
Küünlapähkel

**Küünlapähkel** on moluki tungpuu ehk küünlapähklipuu ehk küünlapuu (*Aleurites moluccanus*) vili.

Küünlapähklit kasutatakse laialdaselt Malai, Indoneesia, Filipiinide, Hawaii ja Austraalia köögis, kus sellest tehakse sageli aedvilja- ja riisikõrvaseid kastmeid. Hawaii köögis on küünlapähklikaste *ʻinamona* samuti traditsioonilise kalasalati poke tüüpiline koostisosa. Lisaks kasutati Hawaiil põlevaid küünlapähkleid valgusallikana, millest tuleneb nende ingliskeelne nimetus *candlenut*.

Tänapäeval kasvatatakse küünlapähklipuid kaugel väljaspool nende looduslikku levilat, näiteks Aafrika ja Kariibi mere saartel. Istandustes annab puu 30–80&nbsp;kg pähkleid, mille õlisisaldus on 15–20%.

## Viited
Poke

***Poke*** (hawaii keeles 'viilutama' või 'risti tükkideks lõikama') on toore kalaliha kuubikute salat, mida süüakse eelroa või põhiroana ja mis on üks Hawaii köögi põhilisi roogi. 

Traditsiooniliselt on *poke*'s *aku* (rammus tuunikala) või *heʻe* (kaheksajalg). Heʻe *poke*'t (kaheksajala-*poke*'t) kutsutakse sageli selle jaapanikeelse nimetusega *tako poke* (*tako* on jaapani keeles kaheksajalg), välja arvatud Hawaii keelealal nagu Niihau saar. Üha populaarsemaks muutuvat *ahi poke*'t tehakse tavaliselt kulduim-tuunist (*Thunnus albacares*). *Poke*'t tehakse ka toorest lõhest või selgrootutest nagu austrid, sinikarbid, krevetid jts.

Euroopas on analoogsetest toorkalatoitudest tuntud kalatartar ja kala-*[[carpaccio]]*, Jaapanis sashimi, Peruus *[[ceviche]]*.

## Ajalugu
Traditsiooniline Hawaii *poke* koosneb kalast, mis on puhastatud sisikonnast, luudest ja nahast, ning mida serveeritakse lisanditega nagu meresool, küünlapähkel, vetikad ja *[[limu]]*-vetikad (*Asparagopsis taxiformis*).

Toiduajaloolase Rachel Laudani andmeil muutus *poke* praegusel kujul populaarseks 1970. aastatel. Selles kasutatu puhastatud kalaliha koos Hawaii soola, vetikate ning röstitud ja jahvatatud küünlapähklitega. Selline *poke* on Hawaiil tänini populaarne.

2012. aasta paiku muutus *poke* üha populaarsemaks ka USA mandriosas, kus tekkis arvukalt *poke*-söögikohti (valdavalt kiirtoidusöögikohad).
 Aastatel 2014–2016 kahekordistus Hawaii restoranide arv Foursquare'is (algselt 342, lõpuks 700). Neis restoranides valmistati niihästi traditsioonilist *poke*'t kui ka uut laadi *poke*'sid, millesse lisati näiteks avokaadot, ponzu-kastet, *[[teriyaki]]*'t, seeni, karamellistatud sibulat, marineeritud jalapeñot, srirachat, koriandrit, ananassi või kurki. Tänapäevased *poke*-restoranid ongi valdavalt kiirtoidukohad, kus salati saab koostada eri komponentidest, alates kalast ja lõpetades kastmega. Kõige populaarsem on endiselt tuunikala, kuid kasutatakse muudki kalaliha ja mereande. Ameerikas tähistatakse ka festivali "I Love Poke". USA mannermaal valmistatav poke erineb üldjuhul traditsioonilisest havai pokest: kala ei ole eelnevalt marineeritud, vaid sellele lisatakse kohapeal kastmeid.

## Koostisosad
*Poke* sai alguse, kui kalamehed hakkasid maitsestama saagist lõigatud tükke. Traditsiooniliste *poke*-lisandite valikut on tugevalt mõjutanud aasia, eriti Jaapani köök. Nende hulka kuuluvad sojakaste, roheline sibul ja seesamiõli, aga ka furikake (segu kuivatatud kalast, seesamiseemnetest ja kuivatatud vetikatest), hakitud kuivatatud või värske tšillipipar, limu-vetikad, meresool, inamona (kaste röstitud, soolatud ja jahvatatud küünlapähklitest), kalamari, wasabi ja Maui sibul. Põhiainena võidakse kasutada ka vinnutatud kaheksajalga (*heʻe*), muid tuunikala liike, lõhet ja mitmesuguseid selgrootuid.

Traditsiooniline Havai *poke* võib sisaldada kalalihakuubikuid, Maui sibulaid, inamonat, limut, sojakastet, rohelist sibulat või seesamiõli.

## Viited

## Välislingid
China National Building Material

**China National Building Material Co., Ltd.** (lühend **CNBM**) on Hiina börsiettevõte, mis toodab tsementi, betooni, kergeid ehitusmaterjale, klaaskiudu ja elektrituulikute tiivikute labasid ning osutab inseneriteenuseid.

2017. aasta seisuga on CNBM maailma suurim tsemendi tootja, maailma suurim betooni tootev äriettevõte, maailma suurim kipsplaatide tootja, Hiina suurim elektrituulikute tiivikute labade tootja ning maailma suurim klaaskiutootja.

CNBM tegi Hongkongi börsil IPO 23. märtsil 2006.

Allikas: statista.com, vaadatud 16. märts 2019

2014. aastal omandas CNBM kümme Ukraina päikseenergiajaama: Voskhod Solar, Neptun Solar, Franko Solar, Franko PV, Dunayskaya SES-1, Dunayskaya SES-2, Priozernaya-1, Priozernaya-2, Limanskaya Energy-1 ja Limanskaya Energy-2.

China National Building Material emaettevõtte on 1984. aastal asutanud Hiina riigiettevõte China National Building Material Group.

## Viited

## Välislingid
* China National Building Material Company Limited
Philip Ball

**Philip Ball** (sündinud 1962) on Briti teadusajakirjanik ja teaduskirjanik. 

Ta on lõpetanud Oxfordi Ülikooli keemia alal ja saanud füüsikas doktorikraadi Bristoli Ülikoolist. 

Ta oli üle 20 aasta teadusajakirja Nature toimetaja. Selle töö kõrvalt kirjutas ta aimeraamatuid ja tegi kaastööd väljaannetele New Scientist, New York Times, The Guardian, Financial Times ja New Statesman. Praegu on ta vabakutseline teaduskirjanik ja jätkab meediaväljaannetele kaastöö tegemist.

## Tunnustus
*2002 – USA National Book Critics Circle Awardi nominent kategoorias "Kriitika"
*2005 – Londoni Kuningliku Seltsi teadusraamatu auhind ("Critical Mass")
*2009 – Bristoli Ülikooli audoktor
*2011 – valiti Kuningliku Keemiaseltsi liikmeks (*fellow*'ks)
*2014 – Londoni Kuningliku Seltsi teadusraamatu auhinna nominent ("Serving the Reich")
*2014 – Institute of Physicsi ajakirja Physics World aasta raamatuauhinna nominent ("Serving the Reich")

## Teoseid
*1999 – *H<sub>2</sub>O: A Biography of Water* 
*2001 – *Stories of the Invisible: A Guided Tour of Molecules*
*2001 – *Bright Earth: The Invention of Colour* 
*2004 – *Critical Mass: How One Thing Leads to Another* 
*2005 – *Elegant Solutions: Ten Beautiful Experiments in Chemistry* 
*2006 – *The Devil's Doctor: Paracelsus and the World of Renaissance Magic and Science* 
*2008 – *Universe of Stone: A Biography of Chartres Cathedral* 
*2010 – *The Music Instinct* 
*2013 – *Curiosity: How Science Became Interested in Everything* 
*2014 – *Serving the Reich: The Struggle for the Soul of Physics under Hitler*
*2015 – *Invisible: The Dangerous Allure of the Unseen*
*2016 – *Patterns in Nature: Why the Natural World Looks the Way It Does* 
*2017 – *The Water Kingdom: A Secret History of China* 
*2018 – *Beyond Weird: Why Everything You Thought You Knew About Quantum Physics is Different*

## Viited

## Välislingid
*Philip Balli koduleht
*Philip Ball. thriftbooks.com
*Why Everything You Thought You Knew About Quantum Physics is Different - with Philip Ball. Youtube, 26. september 2018
Kuldpõrnikas (filmiauhind)

**Kuldpõrnikas** (rootsi keeles **Guldbaggen**) on igal aastal välja antav Rootsi filmiauhind eelmise aasta silmapaistvate saavutuste eest filmikunstis, Oscari analoog.

Auhinna asutas 1964. aastal Rootsi Filmiinstituut. Auhind on nimetatud kuldpõrnika (*Cetonia aurata*; rootsi keeles *guldbagge*) järgi. 1964. aastal anti seda välja vaid kolmes kategoorias ning kolme esimese laureaadi seas oli ka Ingmar Bergman (parim režissöör – filmi "Vaikus" (1963; ingl *The Silence*, rts *Tystnaden*) eest. 

Nüüdisajal antakse auhinda välja 19 kategoorias, sealhulgas parim film, parim lavastaja, parim stsenaarium, parim välismaine film. Lisaks antakse mitu eriauhinda. Aastatel 1978–2007 oli üks eriauhindu Ingmar Bergmani auhind.

## Viited

## Välislingid
*
*Rootsi filmiauhinna koduleht (rootsi keeles)
FIAPF

**Rahvusvaheline Filmiprodutsentide Liitude Föderatsioon** (prantsuse keeles **Fédération Internationale des Associations de Producteurs de Films**; inglise keeles **International Federation of Film Producers Associations**; lühend **FIAPF**) on 1933. aastal asutatud riikide produtsentide liitusid ühendav ülemaailmne organisatsioon, mis osaleb ülemaailmselt autoriõigusi, tehnoloogiastandardeid, meedia regulatsiooni, filmide finantseerimist ja muid filmitööstuse aspekte puudutavate poliitikate väljatöötamisel.

2019. aasta märtsi seisuga kuulus FIAPF-i 34 produtsentide liitu 27 riigist. 2015. aasta mais liitus FIAPF-iga Eesti Rahvuslik Produtsentide Ühing.. Peakorter asub Brüsselis.

## Akrediteeritud filmifestivalid
FIAPF tegeleb rahvusvaheliste filmifestivalide akrediteerimisega (sertifitseerimisega). 2019. aasta märtsi seisuga oli akrediteeritud filmifestivale kokku 46, neist 15 A-klassi akrediteeringuga (*Competitive Feature Film Festivals* 'rahvusvaheliselt sertifitseeritud võistlusprogrammiga filmifestivalid').

#### Rahvusvaheliselt sertifitseeritud võistlusprogrammiga filmifestivalid
* Berliin (Saksamaa) / Berliini rahvusvaheline filmifestival
* Kairo (Egiptus) / Kairo rahvusvaheline filmifestival
* Cannes (Prantsusmaa) / Cannes'i filmifestival
* Goa (India) / India rahvusvaheline filmifestival 
* Karlovy Vary (Tšehhi) / Karlovy Vary rahvusvaheline filmifestival
* Locarno (Šveits) / Locarno filmifestival
* Mar del Plata (Argentina) / Mar del Plata rahvusvaheline filmifestival
* Montreal (Kanada) / Montreal World Film Festival
* Moskva (Venemaa) / Moskva rahvusvaheline filmifestival
* Donostia (Hispaania) / San Sebastiáni rahvusvaheline filmifestival
* Shanghai (Hiina) / Shanghai rahvusvaheline filmifestival
* Tallinn (Eesti) / Tallinna Pimedate Ööde filmifestival (2014)
* Tōkyō (Jaapan) / Tokio rahvusvaheline filmifestival
* Veneetsia (Itaalia) / Veneetsia filmifestival
* Varssavi (Poola) / Varssavi rahvusvaheline filmifestival (2001)

#### Rahvusvaheliselt sertifitseeritud spetsialiseeritud võistlusprogrammiga filmifestivalid
Siia kuulub 2019. aasta märtsi seisuga 24 filmifestivali, sealhulgas: 
*Busani rahvusvaheline filmifestival (Aasia filmid)
*Euraasia rahvusvaheline filmifestival (Aasia ja Euroopa filmid)
*Kiievi rahvusvaheline filmifestival Molodist (debüütfilmid)
*Minski rahvusvaheline filmifestival Listapad (Baltimaade, Kesk-Aasia, Kesk- ja Ida- Euroopa filmid)
*Stockholmi rahvusvaheline filmifestival (eksperimentaalfilmid)

#### Rahvusvaheliselt sertifitseeritud võistlusprogrammita filmifestivalid
*Toronto rahvusvaheline filmifestival
*Viini rahvusvaheline filmifestival

#### Rahvusvaheliselt sertifitseeritud dokumentaal- ja lühifilmide filmifestivalid
Siia kuulub 2019. aasta märtsi seisuga 5 filmifestivali, sealhulgas: 
*Tampere filmifestival 
*Peterburi filmifestival Poslanije k tšeloveku 

## Viited

## Välislingid
*FIAPF-i koduleht (inglise keeles)
*A-klassi akrediteeringuga filmifestivalide  toimumisajad 2019. aastal. fiapf.org
2015. aasta Eesti meistrivõistlused Kreeka-Rooma maadluses

Võistlused toimusid Tartus.

Eesti meistriks tulid:
*kuni 55 kg – Taaniel Piiskoppel

*kuni 66 kg – Denis Bolunov

*kuni 71 kg – Rauno Pajuviidik

*kuni 75 kg – Silver Tõgen

*kuni 80 kg – Hardo Toots

*kuni 85 kg – Alo Toom

*kuni 98 kg – Ardo Arusaar

*kuni 130 kg – Heiki Nabi
2016. aasta Eesti meistrivõistlused Kreeka-Rooma maadluses

Võistlused toimusid veebruaris Viljandis.

Eesti meistriks tulid:
*kuni 59 kg – Helary Mägisalu

*kuni 66 kg – Dmitri Gorjuško

*kuni 71 kg – Elar Hani

*kuni 75 kg – Silver Tõgen

*kuni 80 kg – Hardo Toots

*kuni 85 kg – Erkki Alak

*kuni 98 kg – Margus Umda

*kuni 130 kg – Mihkel Allikmäe
2014. aasta Liibanoni presidendivalimised

**2014. aasta Liibanoni presidendivalimised** algasid 23. aprillil 2014 ja lõppesid alles 31. oktoobril 2016. Valimised võitis Michel Aoun, kes sai 12. Liibanoni presidendiks.

Valimiste kestel toimus 46 valimisvooru. Esimene voor ebaõnnestunus, sest ükski kandidaat ei saanud 2/3 häältest. Järgnevatel 44-l voorul ei saadud kvoorumit kokku. 46. voorul õnnestus president ära valida.
Pilgrim's Rest

**Pilgrim's Rest** (afrikaani keeles **Pelgrimsrus**) on linn Lõuna-Aafrika Vabariigis Mpumalanga provintsis Ehlanzeni ringkonnas Thaba Chweu vallas.

Pilgrim's Rest sai alguse 1873. aastal, kui piirkonnas leiti kulda. 1971. aastal kullakaevandamine piirkonnas lõppes. 1986. aastal kuulutati Pilgrim's Rest riiklikuks mälestusmärgiks. Uuesti alustati kullakaevandamist 1998. aastal.

Lõuna-Aafrika Vabariigi 2011. aasta rahvaloenduse andmetel oli Pilgrim's Resti elanikest mustanahalisi aafriklasi 93,38%, valgeid 4,82%, värvilisi 1,51% ja teisi 0,29%. Pedi keelt pidas emakeeleks 50,44%, sotho keelt 15,34%, svaasi keelt 13,48%, tsonga keelt 5,93%, suulu keelt 4,42%, afrikaani keelt 3,89%, inglise keelt 3,14% ja viipekeelt 1,69%.

## Galerii

Pilgrim's Rest, Mpumalanga, South Africa (19895371593).jpg
Pilgrim's Rest, Mpumalanga, South Africa (20327954658).jpg
Pilgrim's Rest07.jpg


## Viited
ADGZ

**ADGZ** (saksa keeles *Polizei-Panzerkampfwagen ADGZ*) oli soomusauto, mida kasutas 1930. aastatel Austria sõjavägi ja Austria politsei ning hiljem Wehrmacht.

Soomukeid toodeti aastatel 1935–1937 ja 1942 Austrias Steyri ettevõttes.

Soomuk kaalus 6 tonni ja see oli mõeldud kuuest inimesest koosnevale meeskonnale.
China Airlines

**China Airlines (CAL)** (hiina keeles **中華航空**) on Taiwani rahvuslik lennufirma ning ka riigi suurim lennufirma. Selle peakorter asub Taipei Taoyuani rahvusvahelises lennujaamas, kust lennufirma teeb nädalas rohkem kui 1400 lendu (91 neist kaubalennud) 102 linna üle kogu Aasia, Euroopa, Okeaania ja Põhja-Ameerika. 2017. aastal vedas lennufirma üle 19 miljoni reisijat ja 5700 tonni kaupa. 

Lennufirma asutati 7. septembril 1959 ja lende alustati 16. detsembril 1959. Lennufirma kodulennujaam on Taipei Taoyuani rahvusvaheline lennujaam. Lennukiparki kuulub kokku 87 lennukit (sh kaubalennukid).

Lennufirma on ka SkyTeami liige.
LATAM Cargo Chile

**LATAM Cargo Chile** on Tšiili kaubalennufirma, mida omab täielikult LATAM Airlines Group. Lennufirma baseerub Miami rahvusvahelises lennujaamas Ameerika Ühendriikides ja Santiago rahvusvahelises lennujaamas Tšiilis. Lennufirmal on 5 kaubalennukit ja lennufirma lendab rohkem kui 20 sihtkohta. Lennufirmal on ühte tüüpi kaubalennukeid: Boeing 767-300ERF. Lennufirma asutati 1929. aastal ning selle peakorter asub Miami rahvusvahelises lennujaamas.
Mooi River

**Mooi River** (afrikaani keeles **Mooirivier**) on linn Lõuna-Aafrika Vabariigis KwaZulu-Natali provintsis uMgungundlovu ringkonnas, Mpofana valla halduskeskus.

Asula rajati 1852. aastal. 1866. aastal nimetati see Weston Nastali asumaaks esimese kuberneri Martin Westi järgi. Praeguse nime sai Mooi River 1921. aastal.

Linna läbib Johannesburgi–Durbani raudteeliin.

Lõuna-Aafrika Vabariigi 2011. aasta rahvaloenduse andmetel oli Mooi Riveri elanike seas mustanahalisi aafriklasi 91,6%, valgeid 3,6%, India või Aasia päritolu inimesi 3,5%, värvilisi 1,0% ja teisi 0,2%. Suulu keelt pidas emakeeleks 82,75% inimesi, inglise keelt 7,8%, afrikaani keelt 0,8%, sotho keelt 0,8% ja teisi keeli 7,85%.,,

## Galerii

Mooi River Falls.JPG
Mooi River - Weston - St John's Anglican Church - S 29.12.631 E 30.01.244 - SAHRA ID - new.JPG


## Viited
Leko keel

**Leko keel** on Boliivia lääneosas La Pazi departemangus kõneldav sugulaskeelteta keel.

Leko keelt oskab Boliivias Titicaca järvest ida pool umbes 20 inimest.

Leko keelt peeti väljasurnuks, kuni 1987. aastal leiti mõned keeleoskajad. 

## Viited

## Kirjandus
*van de Kerke, Simon (2009). Leko. In: Mily Crevels and Pieter Muysken (eds.) Lenguas de Bolivia, vol. I, 287-331. La Paz: Plural editores.
Huang Hua

**Huang Hua** (hiina keeles 黄华, *[[pinyin]]is* *Huáng Huá*, sünninimi **Wang Rumei**; 25. jaanuar 1913 Zhili provints (tänapäeval Hebei provints) – 24. november 2000 Peking) oli Hiina Rahvavabariigi riigitegelane ja diplomaat.

Huang Hua õppis Yenchingi Ülikoolis. Hiina Kommunistlikku Parteisse astus ta 1936. aastal. Alates 1937. aasta oktoobrist töötas ta Hiina Kommunistliku Partei Keskkomitees ja muudel olulistel ametikohtadel. Korea sõja ajal oli ta Hiina Rahvavabariigi esindaja rahuläbirääkimistel. Alates 1953. aastast oli ta Hiina Rahvavabariigi Välisministeeriumi Lääne-Euroopa ja Aafrika osakonna juhataja. 1960–1971 töötas ta Hiina Rahvavabariigi suursaadikuna Ghanas, Egiptuses ja Kanadas. Ta oli esimene Hiina Rahvavabariigi esindaja Ühinenud Rahvaste Organisatsioonis.

3. detsembrist 1976 kuni 19. novembrini 1982 oli ta Hiina Rahvavabariigi välisminister.

## Viited
Ao (täpsustus)

**AO** võib tähendada järgmist:
*Australian Open, tenniseturniir

**Ao** võib tähendada järgmist:
*Ao, Eesti küla
*Ao (jumal), maoori jumal
AN

**AN** tähendab järgmist:
*Airlinairi IATA lennufirma kood

**An** tähendab järgmist:
*An (jumal), Mesopotaamia jumal

## Vaata ka
*Ani maakond
Air China Cargo

**Air China Cargo** on Hiina kaubalennufirma, mida omab osaliselt (51%) Hiina rahvuslik lennufirma Air China. Lennufirma baseerub Pekingi rahvusvahelises lennujaamas, Shanghai Pudongi rahvusvahelises lennujaamas ja Guangzhou Baiyuni rahvusvahelises lennujaamas. Lennufirmal on 15 kaubalennukit ja need lendavad 36 sihtkohta. Lennufirmal on kolme tüüpi kaubalennukeid: Boeing 747-400F, Boeing 757-200PCF ja Boeing 777F. Lennufirma asutati 1987. aastal ning selle peakorter asub Pekingis.
Avianca Cargo

**Avianca Cargo** on Colombia kaubalennufirma, mida omab täielikult Avianca Holdings. Lennufirma baseerub José María Córdova rahvusvahelises lennujaamas. Lennufirmal on 5 kaubalennukit ja need lendavad 28 sihtkohta. Lennufirmal on ühte tüüpi kaubalennukeid: Airbus A330-200F. Lennufirma asutati 1973. aastal ning selle peakorter asub Medellinis.

Lisaks on lennufirmal ka baase ka Bogotás Colombias, Miamis Ameerika Ühendriikides ja Limas Peruus.
DN

**DN** võib tähendada järgmist:
*DN (purjekas)
*The Detroit News, ajelehe nime lühend
*Dagens Nyheter, ajalehe nime lühend
*Dagens Næringsliv, ajalehe nime lühend
Männaste

**Männaste** on eesti perekonnanimi.

Nimede eestistamisel määrati Männaste uueks perekonnanimeks isikuile, kelle perekonnanimi oli Mänd, Rets ja Siimann. 

2018. aasta 1. jaanuari seisuga on perekonnanimi Männaste Eestis 10 mehel ja 13 naisel.

## Nime kandjaid
*Mikk Männaste
Spanier

**Spanier** on perekonnanimi.

Eestis on perekonnanime Spanier (Spaniir) pandud Väike-Ulila mõisavallas Puhja kihelkonnas Tartumaal. Nimede eestistamisel määrati sellenimelistele isikutele uueks perekonnanimeks Helbe, Saarekivi ja Savet. 1. jaanuaril 2018 sellise perekonnanimega inimesi Eestis ei ela või on neid vähem kui 5.
Va (perekonnanimi)

**Va** on eesti perekonnanimi.

Perekonnanime Va (Wa) on pandud Võnnu mõisavallas Ridala kihelkonnas Läänemaal. Nimede eestistamisel määrati Va-nimelistele isikutele uueks perekonnanimeks Kärk, Lainevool, Mänd, Vaarpuu ja Valdsalu. 2018. aasta 1. jaanuari seisuga on perekonnanimi Va alla viiel mehel ja 5 naisel.
Red Terror on the Amber Coast

„**Punane terror merevaigurannikul**“ on 2008. aastal valminud USA dokumentaalfilm Leedu vastupanuliikumise kohta alates Molotovi-Ribbentropi pakti sõlmimisest 1939. aastal kuni Nõukogude Liidu lagunemiseni.

## Välislingid
* Red Terror on the Amber Coast, YouTube (treiler, 6 minutit)
Enzo Moavero Milanesi

**Enzo Moavero Milanesi** (sündinud 17. augustil 1954 Roomas) on Itaalia õigusteadlane ja sõltumatu poliitik. Ta oli 1. juunist 2018 kuni 5. septembrini 2019 Itaalia välisminister.

Ta lõpetas õpingud õigusteaduse alal Rooma Sapienza Ülikoolis ja jätkas õpinguid Belgias Euroopa Kolledžis.

Ta oli 16. novembrist 2011 kuni 22. veebruarini 2014 Itaalia Euroopa asjade minister. 1. juunist 2018 kuni 5. septembrini 2019 oli ta Itaalia välisminister.

## Tunnustus
* 2018 Maarjamaa Risti I klassi teenetemärk

## Viited
Unt (perekonnanimi)

**Unt** on eesti perekonnanimi.

Perekonnanime Unt on pandud 28 mõisavallas Pärnu-, Tartu-, Viljandi- ja Virumaal. Nimede eestistamisel määrati Unt uueks perekonnanimeks isikuile, kelle perekonnanimi oli Kuhlberg. Undi-nimelistele isikutele määrati uueks perekonnanimeks Aus ja Kalmet.  

2020. aasta 1. jaanuari seisuga on perekonnanimi Unt Eestis 373 mehel ja 414 naisel. 

## Nime kandjaid
*Aime Unt, eesti teatrikunstnik (1941–)
*Anto Unt, eesti filosoof (1955–)
*Heiko Unt, eesti disainer ja raamatukujundaja (1977–)
*Henn Unt, eesti vaimulik (1903–1986) 
*Inge Unt, eesti pedagoogikateadlane
*Ivar Unt, Eesti poliitik (1977–)
*Jaan Unt, Eesti sõjaväelane (1894–1974)
*Jaan Unt, eesti klassikaline filoloog ja tõlkija (1947–2012)
*Johan Unt, eesti sõjaväelane (1876–1930)
*Katariina Unt, eesti näitleja (1971–)
*Kersti Unt, eesti kirjandusteadlane ja tõlkija (1950–)
*Liina Unt, eesti teatrikunstnik (1977–)
*Maksim Unt, eesti poliitik (1898–1941)
*Marja Unt, eesti kirjandusteadlane ja tõlkija (1982–)
*Mati Unt, eesti kirjanik ja teatrilavastaja (1944–2005)
*Riho Unt, eesti filmirežissöör ja -kunstnik (1956–)
*Vilve Unt, eesti moekunstnik (1956–)
*Väino Unt, eesti füüsik (1932–2015)

## Vaata ka
*Hunt
Hunt (perekonnanimi)

**Hunt** on perekonnanimi, mis on levinud Eestis ja inglise keeleruumis.

Eestis on perekonnanime Hunt pandud 9 mõisavallas Pärnu-, Saare-, Tartu-, Viljandi- ja Võrumaal. Hiljem on võtnud Hundi-nimelised isikud endale uueks perekonnanimeks Allsaare, Heinsar, Kaljura, Põldur, Rohtsalu, Sillaste, Tammiste ja Vaopere. 2018. aasta 1. jaanuari seisuga oli perekonnanimi Hunt Eestis 384 mehel ja 454 naisel. 2020. aasta 1. jaanuari seisuga oli perekonnanimi Hunt Eestis 392 mehel ja 451 naisel. Perekonnanimede levikult oli Hunt meeste puhul 100. ja naiste puhul 97. kohal.

## Nime kandjaid
*Brigitte Susanne Hunt, eesti seltskonnategelane ja näitleja (1995–)
*Helen Hunt, USA filminäitleja (1963–) 
*Jeremy Hunt, Suurbritannia poliitik (1966–) 
*Kadri Hunt, eesti muusik (1964–)
*Karl Hunt, Vabadussõja veteran (1898–1984)
*Malle Hunt, eesti merendusterminoloog (1960–)
*Margus Hunt, eesti kettaheitja (1987–)
*Marie Hunt, eesti pikaealine (1893–2000)
*Martin Hunt, Eesti sõjaväelane (1915–1944)
*Märt Hunt, eesti helilooja (1940–)
*Peter Hunt, eesti ettevõtja (1952–)
*Reinhold Hunt, eesti advokaat (1899–1964)
*Richard Hunt, Ameerika Ühendriikide nukunäitleja (1951–1992)
*Rimo Hunt, eesti jalgpallur (1985–) 
*Stephen Hunt, Iirimaa jalgpallur (1981–)
*Tiit Hunt, eesti zooloog ja loodusfotograaf (1961–) 
*William Holman Hunt, inglise maalikunstnik (1827–1910) 

## Vaata ka
*Unt
Dunkel (perekonnanimi)

**Dunkel** on perekonnanimi.

Eestis on perekonnanime Dunkel pandud Haeska mõisavallas Martna kihelkonnas Läänemaal. Nimede eestistamisel määrati sellenimelistele isikutele uueks perekonnanimeks Pärnasalu ja Tungal. 2018. aasta 1. jaanuari seisuga on perekonnanimi Dunkel Eestis 6 mehel ja 8 naisel. 

## Nime kandjaid
*Gottfried Dunkel (1895–1942), eesti arst
Roland Poom

**Roland Poom** (sündinud 18. märtsil 1996) on Eesti autorallisõitja. 2019. aastal sõitis Roland kaasa Junior WRC sarjas, kus hooaja jooksul sai kaks poodiumi kohta. 
Aastal 2020 sõidab Poom kaasa WRC3 arvestuses, Ford Fiesta R5 ralliautoga.

Poom on üks taskuhäälingu "Kuues Käik" juhtidest.

## Viited

## Välislingid
*Profiil ewrc-results.com
Paks (perekonnanimi)

**Paks** on perekonnanimi.

Perekonnanime Paks on pandud Laeva mõisavallas Kursi kihelkonnas Tartumaal ja Uue-Suislepa mõisavallas Tarvastu kihelkonnas Viljandimaal. Nimede eestistamisel määrati sellenimelistele isikutele uueks perekonnanimeks Vaikla. 

2018. aasta 1. jaanuari seisuga on perekonnanimi Paks Eestis 27 mehel ja 23 naisel.
Juhanson

**Juhanson** on eesti perekonnanimi.

Perekonnanime Juhanson (Juhannsohn, Juhannson, Juhhanson, Juhhansohn, Juhansohn) on pandud 21 mõisavallas Harju-, Järva-, Lääne-, Pärnu-, Tartu-, Viru- ja Võrumaal. Nimede eestistamisel määrati sellenimelistele isikutele uueks perekonnanimeks Aalde, Aas, Aialt, Ainsalu, Eeriku, Ennis, Heinla, Jaanimets, Jaanimäe, Jaaniste, Jaansoo, Jaemaa, Jaksi, Joa, Joala, Joasaar, Joasoo, Johansoo, Joonsaar, Joonsuu, Jooslu, Jugala, Juha, Juhalo, Juhandi, Juhani, Juhansaar, Juhanso, Juhansoo, Juhari, Juhasoo, Juht, Juhtjõe, Juhtsalu, Järavere, Järvela, Jäälaid, Jäämaa, Jõe, Jõelaan, Jõemets, Jõesaar, Jõgis, Kaljumäe, Kalm, Kalmeto, Kase, Kasela, Koidumaa, Koskel, Kullissaar, Kuru, Laadi, Laanemäe, Lautus, Lehte, Lepparu, Lible, Liivamäe, Liivrand, Lille, Lillekallas, Lomp, Loog, Luste, Mere, Metsa, Metsla, Metsoja, Mäeots, Mäepalu, Mändma, Neemela, Niine, Ojamets, Parres, Pilve, Pung, Raid, Raidla, Raieste, Rajaste, Rande, Randma, Randoja, Rannit, Rannula, Riikson, Roossaar, Ruusna, Seidla, Seinre, Sillar, Suviste, Sõmer, Taara, Talvik, Talviku, Tammemäe, Tammeorg, Tammsalu, Tasalain, Tasuja, Tiiva, Tuka, Uuspõld, Vahtramäe, Valmo, Vanaõue, Veeäär, Veldi ja Õismaa. Juhanson on ka eestistamisel antud perekonnanimi, määratud isikuile, kelle perekonnanimi oli Engevald (1937. aastal Auvere-Joala vallas). 

2018. aasta 1. jaanuari seisuga on perekonnanimi Juhanson Eestis 204 mehel ja 231 naisel.
Untauk

**Untauk** on eesti perekonnanimi.

Perekonnanime Untauk on pandud Karinõmme mõisavallas Mihkli kihelkonnas Läänemaal. Nimede eestistamisel määrati sellenimelistele isikutele uueks perekonnanimeks Kesamaa, Uhtna, Undla ja Valmet. 

1. jaanuaril 2018 sellise perekonnanimega inimesi Eestis ei ela või on neid vähem kui 5.
Asi (perekonnanimi)

**Asi** on eesti perekonnanimi.

Perekonnanime Asi (Assi) on pandud Hurmi mõisavallas Kanepi kihelkonnas Võrumaal. Hiljem on võtnud sellenimelised isikud uueks perekonnanimeks Männimets (1936. aastal Kavastu vallas). 

2018. aasta 1. jaanuari seisuga on perekonnanimi Asi Eestis 83 mehel ja 82 naisel.

*Harri Asi (1922–2009), eesti kirjanik
*Vello Asi (1927–2016), eesti sisearhitekt
Simply Nailogical

**Simply Nailogical** on YouTube'i kanal, millel on 2020. aasta jaanuari seisuga üle 7,5 miljoni tellija. Kanali looja on kanadalasest juutuuber **Cristine Raquel Rotenberg**. Kanali põhiteemaks on küünehooldus ja muu sellega seotu, mida esitatakse tugevas huumorivõtmes. Viimaste aastate videotes on tõusnud esile ka muud teemad, eriti meigikunst.
## Kanalist lähemalt

Enne YouTube'i kanali loomist postitas Cristine lühivideoid ja pilte enda küüntest vaid Instagrami kasutajanime simplynailogical alt, kuid teatas 1. juulil 2014, et hakkab edaspidi kuni üheminutilisi videoid ka Youtube'i postitama. Esimene video kanalis Simply Nailogical postitati 17. juunil 2014 ja see kannab pealkirja "Alligator green single chevron scaled gradient".

Algul postitas Rotenberg YouTube'i vaid lühikesi küünekunstivideoid, kuid pärast fännide pidevat pealekäimist hakkas ta tegema ka videoid, kus ta rääkis taustaks ja oli ka ise kaamerapildis. 5. juunil 2016 laadis ta üles video "100+ Coats of Nail Polish | #POLISHMOUNTAIN", kus ta kandis küüntele üle saja kihi küünelakki. See video sai aluseks uuele internetitrendile, mida järgisid paljud kuulsad juutuuberid, nagu h3h3Productions ja Jenna Marbles, tehes videoid mitte ainult sajast kihist küünelakist, vaid ka huulepulgast, ripsmetušist, juukselakist ja muust. Peale selle video avaldamist tõusis Simply Nailogicali jälgijate arv kiirelt. "100+ Coats of Nail Polish | #POLISHMOUNTAIN" ja selle teine osa "Return to #POLISHMOUNTAIN | The Clear Adventure | 100+ Coats of Nail Polish" on 2019. aasta aprilli seisuga tema populaarseimad videod, kummalgi neist on YouTube'is üle 24 miljoni vaatamise.

2016. aastal lõi Cristine teise kasutaja nimega **Simply Not Logical**, kuhu laadib ta üles vähem olulisi videoid.

Alates 2014. aasta 3. veebruarist pidas ta ka Simply Nailogicali nimelist küüneteemalist blogi, kuid see pole enam aktiivne, viimane postitus laaditi üles 5. juunil 2016.

## Koostöö teiste sisuloojatega

* Esimese video koostöös teiste küünekunstnikega postitas Simply Nailogical 11. detsembril 2014, pealkirjaga "Shit Nail Artists Say". Selles videos osales 13 küünekunstnikku, nende hulgas olid näiteks Yagala S ja Manal Shaikh.
* 30. juunil 2016 laaditi kanalile üles video "Simply Nailogical goes to America | VIDCON 2016 + 100 HOLO Giveaway winners!", kus ilmnes, et Cristine käis koos oma elukaaslase **Ben Mazowita**ga videoblogijatele mõeldud konverentsil VidCon, kus sai kokku paljude kuulsate juutuuberitega*,* nagu cutepolish ja Joey Graceffa.
* Cristine on teinud videoid ka koos ThreadBangeri, Joey Graceffa, grav3yardgirli, How To Cake Iti, Tati, Safiya Nygaardi, Manny Mua, Nicol Concilio ja Glam&Gore'iga.

## Cristine Rotenberg
Cristine on sündinud 17. oktoobril 1988 Kanadas Torontos. Ta oli lapsnäitleja, kuni otsustas keskenduda õppimisele.

Põhitööna töötab Cristine kuritegevuse ja tervishoiu statistika analüütikuna, sama ametit peab ka tema elukaaslane Ben.

## Viited
Männimets (perekonnanimi)

**Männimets** on eesti perekonnanimi.

Nimede eestistamisel määrati Männimets uueks perekonnanimeks isikuile, kelle perekonnanimi oli Asi, Ende, Jaagusonn, Jaanson, Munnimets, Mühls, Mundi, Puddinek ja Zimmer.

2018. aasta 1. jaanuari seisuga on perekonnanimi Männimets Eestis 21 mehel ja 25 naisel.
Zimmer

**Zimmer** on perekonnanimi.

Eestis on perekonnanime Zimmer pandud neljas mõisavallas Tartu-, Viru- ja Võrumaal. Nimede eestistamisel määrati sellenimelistele isikutele uueks perekonnanimeks Jõesaar, Lehtmets, Männimets, Salumets, Sillaste, Simle, Sinilill ja Tammiksalu. 

2018. aasta 1. jaanuari seisuga on perekonnanimi Zimmer Eestis 27 mehel ja 33 naisel.
Sinilill (perekonnanimi)

**Sinilill** on eesti perekonnanimi.

Perekonnanime Sinilill (Sinilil) on pandud Habaja mõisavallas Kose kihelkonnas Harjumaal. Nimede eestistamisel määrati Sinilill uueks perekonnanimeks isikuile, kelle perekonnanimi oli Einvaht, Gutmann, Sommer, Vesterholm ja Zimmer. 

2025. aasta 1. jaanuari seisuga on perekonnanimi Sinilill Eestis 20 mehel ja 24 naisel.
Jacques Dubochet

**Jacques Dubochet** (sündinud 8. juunil 1942) on Šveitsi biofüüsik.

Ta töötab Lausanne'i Ülikoolis.

2017. aastal sai ta koos Joachim Franki ja Richard Hendersoniga krüoelektronmikroskoopia märkimisväärse edasiarendamise eest Nobeli keemiaauhinna.

## Viited
Wei Fenghe

**Wei Fenghe** (hiina keeles 魏凤和, *[[pinyin]]*is Wèi Fènghé; sündinud 1954. aasta veebruaris Liaochengis   Shandongi provintsis) on Hiina Rahvavabariigi sõjaväelane, alates 19. märtsis 2018 kuni 12. märtsini 2023 Hiina Rahvavabariigi kaitseminister.

Wei Fenghe alustas teenistust Hiina Rahvavabastusarmees 1970. aasta detsembris. Hiina Kommunistliku Partei liikmeks astus ta 1972. aasta jaanuaris. Ta on lõpetanud Hiina Rahvavabastusarmee Riikliku Kaitse Ülikooli.

Ta oli Hiina Rahvavabastusarmee Raketivägede staabiülem aastatel 2006–2012 ja ülemjuhataja aastatel 2012–2018. Ta oli aastatel 2007–2012 Hiina Kommunistliku Partei Keskkomitee liikmekandidaat ja 2012–2017 Keskkomitee liige.

Juunis 2024 viskas Hiina Kommunistliku Partei Poliitbüroo ta korruptsioonisüüdistustele viidates parteist välja.

## Viited
Mihkel Kallas

**Mihkel Kallas** (17. august 1824 Saaremaa, Leisi, Mäe talu – 31. mai 1896 Kaarma) oli köster-koolmeister Saaremaal, rahvaluulekoguja ja rahvusliku liikumise tegelane. 

## Elulugu

Mihkel Kallas õppis Karja kihelkonnakoolis Carl Allase käe all. Abiellus tema õe Miina Wilhelmiinega ja töötas 1843. aastast Kaarmal köstri ja koolmeistrina.

Kallas võttis üle ka kohaliku laulukoori juhatamise ja osales Kaarma kihelkonnakooli uue hoone ehitamise juhtimises. Selles Kaarma köstrimajas sündisid lapsed: 1851. aastal Rudolf Gottfried Kallas (1851–1913), kellest kasvas kirikuõpetaja, tuntud rahvusliku liikumise tegelane ja viljakas kirjamees; tütar Ida, kes abiellus tuntud pedagoogi ja rahvusliku liikumise tegelase Carl Heinrich Niggoliga; poeg Eduard, kes lõpetas samuti Tartu ülikooli ja kuulus EÜSi, jõudis avaldada paar luulekogu, kuid suri noorelt; noorem tütar Wilhelmiine ehk Minni, kes abiellus Kaarma õpetajate seminari vanemõpetaja Johann August Kirotariga; ja Oskar Philipp Kallas (1868–1946), kellest sai rahvaluuleteadlane ja diplomaat, kes etendas olulist osa Eesti iseseisvuse sünnil.

Mihkel Kallas oli esimeste eestlaste seas, kes suutis kõigile kolmele pojale anda ülikoolihariduse. Ta lõi ka ise rahvuslikus liikumises kaasa, kogus rahvaluulet ning tegi kaastööd Perno Postimehele ja Eesti Postimehele. 1871. aastal korraldas ta Kaarma maalinnas esimese kohaliku laulupäeva. Kallas oli Kaarmal ametis üle poole sajandi, suri 1896. aastal ning on maetud Kaarma kalmistule. 

## Isiklikku

Mihkel Kallase minia kirjanik Aino Kallas on teda kasutanud prototüübina jutustuses "Ants Raudjalg".
Kara keel

**Kara keel** on austroneesia keel, mida räägivad karad Paapua Uus-Guineas Uus-Iirimaa provintsis Uus-Iirimaa saare loodeosas. Seda räägib umbes 5000 inimest.

## Fonoloogia
Kara keeles on 8 vokaalfoneemi.

## Morfoloogia
Isikulistel asesõnadel on neli arvu: ainsus, duaal, triaal ja mitmus.

## Viited

## Välislingid
BP (täpsustus)

**BP** võib tähendada järgmist:
*BP, rahvusvaheline naftakompanii
*Before Present, ajaarvamisühik
*Baieri Partei, erakond Baieri liidumaal Saksamaal
***bp** (inglise *base pair*) märgib **[[aluspaar]]i**
HA

**HA** tähendab järgmist:
*IF Helsinge-Atlas, Soome spordiklubi

**Ha** tähendab järgmist:
*Ha (Bhutan), linn Bhutanis
*Ha (jumal), vanaegiptuse jumal
*Ha (vaim), vaimu hiina budistlikus mütoloogias

**ha** tähendab järgmist:
*hektari lühend
LP (täpsustus)

**LP** võib tähendada järgmist:
*LP, lühend inglise keelest *long play*, teatav vinüülplaat
*Laupäevaleht LP, Eesti Päevalehe laupäevaleht
*LP (Lauri Pihlap), Lauri Pihlapi album
*LP (laulja), USA laulja
*...
OP

**OP** võib tähendada järgmist:
*OP (ettevõte), Soome ettevõte, pankrühm
*"OP!", Eesti Televisiooni kultuurisaade
RP

**RP** võib tähendada järgmist:
*RP (ajakiri), raamatupidamisajakiri
*Erakond Res Publica
**[[Received Pronunciation]]*, Briti ühiskeele hääldusnormid
Richard Dawkinsi auhind

**Richard Dawkinsi auhind** (inglise keeles **Richard Dawkins Award**) on auhind, mida annab välja igal aastal Rahvusvaheline Ateistide Allianss väljapaistvale ateistile, kes on aidanud tõsta üldsuse teadlikkust *nontheist life* eluhoiaku kujunemisel.

Auhind on asutati 2003. aastal.

## Laureaate
*2003 – James Randi 
*2004 – Ann Druyan
*2005 – Penn & Teller
*2006 – Julia Sweeney
*2007 – Daniel Dennett
*2008 – Ayaan Hirsi Ali
*2009 – Bill Maher
*2010 – Susan Jacoby
*2011 – Christopher Hitchens
*2012 – Eugenie Scott
*2013 – Steven Pinker
*2014 – Rebecca Goldstein
*2015 – Jerry Coyne
*2016 – Lawrence Krauss
*2017 – David Silverman
*2018 – Stephen Fry

## Viited
SZ

**SZ** võib tähendada järgmist:
*SZ (auto), Nõukogude Liidus toodetud autotüüp
*Svaasimaa maakood
*SZ (herbaarium)
SS (täpsustus)

**SS** võib tähendada järgmist:
*SS (saksa keeles *Schutzstaffel*), Saksamaa sõjaline organisatsioon
*...
Airbus A320neo

**Airbus A320neo** (*neo: new engine option*; eesti keeles 'uue mootori võimalus') on Airbusi lennukite perekond, kuhu kuulub kolm lennukit (319neo–321neo), mis erinevad suuruselt ja lennukauguselt, kuid mille tehnoloogia ja peamised näitajad on sarnased. 

Airbus A320neo lennukite perekond arenes välja Airbus A320 lennukite perekonnast. Lennukite perekonna esimene lend toimus 25. septembril 2014 ning esimene tellimus võeti vastu 25. jaanuaril 2016 Lufthansa poolt. Airbus A320neo lennukite perekond peaks olema 15% rohkem kütuse säästlikum. 2019. aasta veebruari seisuga on Airbus A320neo perekonnast tellitud 6501 lennukit ja vastu on võetud 687 lennukit.

Lennukite perekonna suurimad konkurendid on Boeing 737 MAX, Airbus A220, Comac C919, Embraer E-Jet E2 ja Irkut MC-21.

## Airbus A319neo
Airbus A319neo on lennukite perekonnast väikseim lennuk. Airbus A319neo peamine kasutaja on Avianca.

## Airbus A320neo
Airbus A320neo on lennukite perekonnast suuruselt teine lennuk. Airbus A320neo kolm peamist kasutajat on AirAsia, IndiGo ja Frontier Airlines.

## Airbus A321neo
Airbus A321neo on lennukite perekonnast suurim lennuk. Airbus A321neo kaks peamist kasutajat on Wizz Air ja IndiGo.